pythainlp/thaigov-v2-corpus-22032023 huggingface dataset:
วันพุธที่ 6 ตุลาคม 2564
สธ.รับมอบ ชุดตรวจ ATK และกระบอกฉีดวัคซีนโควิดชนิด ULDS จากภาคเอกชน
กระทรวงสาธารณสุขรับมอบชุดตรวจ ATK และกระบอกฉีดวัคซีนโควิดชนิดถอดหัวเข็มไม่ได้ (ULDS) เพื่อสนับสนุนการทำงานของบุคลากรทางการแพทย์ในการควบคุมโรคโควิด 19
วันนี้ (6 ตุลาคม 2564) ที่สำนักงานปลัดกระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยคณะผู้บริหาร รับมอบ ชุดตรวจAntigen Test Kit จำนวน20,000 ชุด จาก นายปิแอร์ อองเดรย์ ประธานกรรมการแอร์บัสประจำประเทศไทย เพื่อสนับสนุนการดำเนินงานโควิด 19โดยมี นายตีแยรี มาตู เอกอัครราชทูตฝรั่งเศสประจำประเทศไทย นายอูแบร์ โกลารีส อัคครราชทูตที่ปรึกษาฝ่ายเศรษฐกิจ และกัปตัน ดาร์ซิโต เฮนโดรเซปุโตร ประธานคณะกรรมการบริษัทสายการบินไทย ไลอ้อนแอร์ร่วมเป็นสักขีพยาน นอกจากนี้ ได้รับมอบกระบอกฉีดวัคซีนโควิดชนิดถอดหัวเข็มไม่ได้ULDS (ultra low dead space)จำนวน 99,999 อัน มูลค่า 799,992 บาท จากคุณณรงค์ศักดิ์ พุทธพรมงคล ประธานหอการค้าไทย-จีนและศาสตราจารย์ นายแพทย์พรชัย สิมะโรจน์ คณะแพทย์ศาสตร์ โรงพยาบาลรามาธิบดี เพื่อถวายเป็นพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต 13 ตุลาคม
นายอนุทินกล่าวว่า กระทรวงสาธารณสุข ขอบคุณผู้มีจิตศรัทธาทั้ง 2 คณะ ที่เห็นถึงความสำคัญได้นำสิ่งของที่มีความจำเป็นและมีประโยชน์มามอบให้ โดยชุดตรวจAntigen Test Kit ที่ได้รับกระทรวงสาธาณสุขจะนำไปใช้กับประชาชนกลุ่มเสี่ยง ทำให้ทราบผลเร็ว ช่วยแยกผู้ป่วยออกจากชุมชนได้เร็วไม่ให้เกิดการระบาด สำหรับกระบอกฉีดวัคซีนโควิดชนิดถอดหัวเข็มไม่ได้ ULDS ถือเป็นนวัตกรรมที่จะช่วยลดการสูญเสียวัคซีนได้และทำให้สามารถเพิ่มวัคซีนของไฟเซอร์ได้อีก 1 โดส ถือว่ามีประโยชน์มากในช่วงนี้ ซึ่งกระทรวงสาธารณสุขได้มีการระดมฉีดวัคซีนไฟเซอร์ให้กับเยาวชนที่มีอายุตั้งแต่ 12-17 ปี เพื่อให้เกิดความปลอดภัยและสามารถกลับไปใช้ชีวิตได้ตามปกติ พร้อมเปิดเรียน และขอให้ความมั่นใจว่ากระทรวงสาธารณสุขจะเร่งจัดสรรสิ่งของต่างๆ ไปยังหน่วยงานสาธารณสุขในภูมิภาคเพื่อนำไปใช้ให้เกิดประโยชน์สูงสุดโดยเร็ว
******************************* 6 ตุลาคม 2564
วันอังคารที่ 22 มีนาคม 2565
ครม.อนุมัติหลักการร่างกฎกระทรวงกำหนดตำแหน่งเจ้าหน้าที่ของรัฐผู้มีอำนาจมีคำสั่งให้เปิดเผยข้อมูลข่าวสารตามมาตรา 15 แห่งพระราชบัญญัติข้อมูลข่าวสารของราชการ
ครม.อนุมัติหลักการร่างกฎกระทรวงกำหนดตำแหน่งเจ้าหน้าที่ของรัฐผู้มีอำนาจมีคำสั่งให้เปิดเผยข้อมูลข่าวสารตามมาตรา 15 แห่งพระราชบัญญัติข้อมูลข่าวสารของราชการ
วันที่ 22 มีนาคม 2565 น.ส.ไตรศุลีไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) อนุมัติหลักการร่างกฎกระทรวงกำหนดตำแหน่งเจ้าหน้าที่ของรัฐผู้มีอำนาจมีคำสั่งให้เปิดเผยข้อมูลข่าวสารตามมาตรา 15 แห่งพระราชบัญญัติข้อมูลข่าวสารของราชการ พ.ศ. 2540 พ.ศ. .... ตามที่สำนักงานปลัดสำนักนายกรัฐมนตรีเสนอ ซึ่งเป็นการปรับปรุงการกำหนดตำแหน่งเจ้าหน้าที่ของรัฐผู้มีอำนาจมีคำสั่งให้เปิดเผยข้อมูลข่าวสารตามมาตรา 15 แห่งพระราชบัญญัติข้อมูลข่าวสารของราชการ ซึ่งเป็นข้อมูลข่าวสารที่หน่วยงานของรัฐหรือเจ้าหน้าที่ของรัฐอาจมีคำสั่งไม่ให้เปิดเผย หากเปิดเผยจะก่อให้เกิดความเสียหายต่อความมั่นคง ความสัมพันธ์ระหว่างประเทศ หรือเศรษฐกิจของประเทศ เป็นต้น ให้สอดคล้องกับการเปลี่ยนแปลงระดับตำแหน่งของเจ้าหน้าที่ของรัฐในปัจจุบัน
ทั้งนี้ตามเดิมกำหนดให้ข้าราชการที่ดำรงตำแหน่งตั้งแต่ระดับ 6 ขึ้นไป เป็นผู้มีอำนาจมีคำสั่งให้เปิดเผยข้อมูลข่าวสารฯ เปลี่ยนเป็น ให้ข้าราชการที่ดำรงตำแหน่งประเภททั่วไประดับชำนาญงาน ซึ่งปฏิบัติหน้าที่หัวหน้างานประเภทวิชาการระดับชำนาญการ ประเภทอำนวยการ ประเภทบริหาร หรือเทียบเท่ากับตำแหน่งดังกล่าวขึ้นไป เป็นผู้มีอำนาจมีคำสั่งให้เปิดเผยข้อมูลข่าวสารฯ เพิ่มหน่วยงานและกำหนดตำแหน่งข้าราชการฝ่ายปกครอง ข้าราชการสำนักงานศาลรัฐธรรมนูญ ผู้บริหารมหาวิทยาลัย ให้เป็นผู้มีอำนาจมีคำสั่งให้เปิดเผยข้อมูลข่าวสารฯ ซึ่งเดิมไม่ได้กำหนดไว้ และได้ตัดตำแหน่งปลัดสุขาภิบาลและประธานสภาตำบลออก เพื่อให้สอดคล้องกับการเปลี่ยนแปลงหน่วยงานปกครองส่วนท้องถิ่น
วันพุธที่ 25 สิงหาคม 2564
กรมทางหลวงชนบท กระทรวงคมนาคม เดินหน้าติดตั้งเสาหลักนำทางยางธรรมชาติบนถนนสาย กบ.1002 จ.กระบี่
อำนวยความปลอดภัยของผู้ใช้เส้นทาง
กรมทางหลวงชนบท โดยแขวงทางหลวงชนบทกระบี่ ดำเนินการติดตั้งเสาหลักนำทางยางธรรมชาติ (Rubber Guide Post : RGP) บนถนนทางหลวงชนบทสาย กบ.1002 แยก ทล.4 (กม.ที่ 146+400) - บ้านบางทราย อำเภออ่าวลึก จังหวัดกระบี่ ปัจจุบันได้ดำเนินการติดตั้งแล้วเสร็จสมบูรณ์ 3 ช่วง แบ่งเป็นช่วง กม.ที่ 0+100, กม.ที่ 1+300 และ กม.ที่ 16+200 สำหรับช่วงอื่น ๆ อยู่ในระหว่างดำเนินการติดตั้ง คาดว่าจะแล้วเสร็จภายในเดือนกันยายน 2564 รวมระยะทางตลอดสายทาง 17.867 กิโลเมตร จำนวนทั้งสิ้น 255 ต้น
นอกจากนี้ แขวงทางหลวงชนบทกระบี่ ยังมีแผนที่จะติดตั้งเพิ่มเติมอีก 3 สายทาง จำนวนรวม 542 ต้น ได้แก่ ทางหลวงชนบทสาย กบ.4024 แยก ทล. 4034 – บ้านทับแขก อำเภอเมือง จังหวัดกระบี่, ทางหลวงชนบทสาย กบ.6017 บ้านกระบี่ใหญ่ – บ้านโพธิ์เรียง อำเภอเมือง จังหวัดกระบี่ และ ทางหลวงชนบทสาย กบ.1025 แยก ทล.4 – บ้านเขาพนม อำเภอเมือง จังหวัดกระบี่
ทั้งนี้ เพื่อลดอัตราความรุนแรงจากอุบัติเหตุและเพิ่มความปลอดภัยแก่ประชาชนผู้ใช้ถนน อีกทั้งยังเป็นการส่งเสริมการใช้ยางพาราภายในประเทศอย่างยั่งยืน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม และนายปฐม เฉลยวาเรศ อธิบดีกรมทางหลวงชนบท เกี่ยวกับการผลิตอุปกรณ์อำนวยความปลอดภัยจากยางพารา
วันอาทิตย์ที่ 28 สิงหาคม 2565
เดินหน้า “ทวงคืน” โบราณวัตถุไทยในต่างแดน ทับหลังปราสาทหนองหงส์ - เขาโล้น จัดแสดงแล้ว ผู้สนใจเข้าชมได้ที่ศูนย์ข้อมูลอุทยานประวัติศาสตร์
....
กระทรวงวัฒนธรรม รายงานความสำเร็จของคณะกรรมการติดตามโบราณวัตถุของไทยในต่างประเทศกลับคืนสู่ประเทศไทย โดยกรมศิลปากร ได้เคลื่อนย้ายทับหลัง 2 รายการที่ได้รับคืนจาก Asian Art Museum เมื่อปี 2564 ไปจัดแสดงในพื้นที่แหล่งกำเนิดแล้ว ได้แก่ ทับหลังจากปราสาทหนองหงส์ จัดแสดงที่ศูนย์ข้อมูลอุทยานประวัติศาสตร์ พนมรุ้ง จ.บุรีรัมย์ และทับหลังจากปราสาทเขาโล้น จัดแสดงที่ศูนย์ข้อมูลอุทยานประวัติศาสตร์สด๊กก๊อกธม จ.สระแก้ว ประชาชนที่สนใจสามารถเข้าชมได้
.
มีวัตถุโบราณอีก 3 รายการ ที่ขยายเวลาให้พิพิธภัณฑ์ศิลปะแห่งเดนเวอร์พิจารณาส่งคืนแก่ไทย คือ พระโพธิสัตว์อวโลกิเตศวร ศิลปะเขมรสมัยก่อนเมืองพระนคร และพระพุทธรูปยืนศิลปะทวารวดี 2 องค์ นอกจากนี้ ยังมีอีก 2 รายการที่กำลังจะเริ่มกระบวนการประสานงาน คือ พระพุทธรูปประทับเหนือพนัสบดีสมัยทวารวดี จากเมืองโบราณซับจำปา จ.ลพบุรี ในความครอบครองของสถาบันเอเชียโซไซตี้ นิวยอร์ก สหรัฐอเมริกา และใบเสมาหินสลักภาพพุทธประวัติสมัยทวารวดี จากเมืองโบราณฟ้าแดดสงยาง จ.กาฬสินธุ์ ซึ่งปรากฏในข้อมูล Collection online ของ The British Museum
#ไทยคู่ฟ้า#ร่วมต้านโควิด19
-------------------
วันศุกร์ที่ 2 กรกฎาคม 2564
ปลัดยุติธรรม สั่งตั้งคณะกรรมการขับเคลื่อนภารกิจกระทรวงในพื้นที่ เร่งสร้างการรับรู้ด้านกฎหมาย ลดความเหลื่อมล้ำให้ประชาชนทุกกลุ่ม
ปลัดยุติธรรม สั่งตั้งคณะกรรมการขับเคลื่อนภารกิจกระทรวงในพื้นที่ เร่งสร้างการรับรู้ด้านกฎหมาย ลดความเหลื่อมล้ำให้ประชาชนทุกกลุ่ม สร้างความเชื่อมั่นต่อกระบวนการยุติธรรม
นายวัลลภ นาคบัว รองปลัดกระทรวงยุติธรรมและโฆษกกระทรวงยุติธรรม เปิดเผยว่า นายวิศิษฎ์ วิศิษฏ์สรอรรถ ปลัดกระทรวงยุติธรรม มีคำสั่งแต่งตั้งคณะกรรมการขับเคลื่อนภารกิจกระทรวงยุติธรรมในพื้นที่ โดยอาศัยอำนาจตามความในมาตรา 21 แห่งพระราชบัญญัติระเบียบบริหารราชการแผ่นดิน พศ. 2534 และที่แก้ไขเพิ่มเติม ฉบับที่ พ.ศ. 2545 เพื่ออำนวยความยุติธรรมและลดความเหลื่อมล้ำแก่ประชาชน โดยให้กระจายความยุติธรรมให้เข้าถึงประชาชนในทุกพื้นที่ ทุกกลุ่ม และทุกระดับ ได้รับความรู้ด้านกฎหมาย สิทธิและเสรีภาพได้อย่างรวดเร็วทันต่อสถานการณ์ที่เร่งด่วน เพื่อให้ประชาชนเกิดความรู้สึกปลอดภัยในชีวิตและทรัพย์สิน และเชื่อมั่นในกระบวนการยุติธรรม
นายวัลลภ กล่าวว่า โดยคณะกรรมการขับเคลื่อนภารกิจกระทรวงในพื้นที่ ได้แก่ 1.ผู้บัญชาการเรือนจำกลาง หรือเรือนจำจังหวัด เป็นประธานกรรมการ 2.หัวหน้าหน่วยงานสังกัดกระทรวงยุติธรรมในพื้นที่จังหวัด เป็นกรรมการ 3.ผู้อำนวยการสำนักงานยุติธรรมจังหวัด/ยุติธรรมจังหวัด เป็นกรรมการและเลขานุการ 4. เจ้าหน้าที่สำนักงานยุติธรรมจังหวัดที่ได้รับมอบหมาย เป็นผู้ช่วยเลขานุการ โดยมีอำนาจหน้าที่เพื่อขับเคลื่อนนโยบายของกระทรวงยุติธรรมไปสู่การปฏิบัติให้สอดคล้องกับบริบทของพื้นที่ในแต่ละจังหวัดให้เป็นรูปธรรม ตามนโยบาย “ยุติธรรมสร้างสุข ยุติธรรมเชิงรุก สร้างสุขให้ประชาชน”ตามนโยบาย นายสมศักดิ์ เทพสุทิน รัฐมนตรีว่าการกระทรวงยุติธรรม ก่อนรายงานผู้บริหารกระทรวงยุติธรรม และผู้ว่าราชการจังหวัดรับทราบ
"นอกจากนี้ ยังเป็นการส่งเสริมและสนับสนุนงานในภารกิจของกระทรวงยุติธรรม และส่วนราชการที่เกี่ยวข้องที่ดำเนินการในพื้นที่จังหวัด เพื่อให้คำปรึกษาในการจัดทำคำของบประมาณในเชิงบูรณาการระดับจังหวัดและกลุ่มจังหวัดก่อนเสนอต่อที่ประชุมคณะกรรมการพัฒนาการบริหารงานยุติธรรมระดับจังหวัด (กพยจ.) รวมถึงให้มีการประชุมหารือและให้นำผลการประชุมรายงานต่อที่ประชุมคณะกรรมการพัฒนาการบริหารงานยุติธรรมระดับจังหวัดรับทราบต่อไป" นายวัลลภ
วันพฤหัสบดีที่ 28 เมษายน 2565
“อนุทิน” มอบกรมควบคุมโรคหารือ กกต.จัดเลือกตั้งผู้ว่าฯ กทม.ปลอดภัยจาก “โควิด” ไม่ตัดสิทธิ์ผู้ติดเชื้อ
รองนายกรัฐมนตรีและรัฐมนตรีว่าการกระทรวงสาธารณสุข เผยกรมควบคุมโรคอยู่ระหว่างหารือ กกต. บริหารจัดการเขตเลือกตั้งผู้ว่าราชการ กทม.และ ส.ก.ให้ปลอดภัยจากโควิด ยันไม่ตัดสิทธิ์ผู้ติดเชื้อ หากประสงค์ใช้สิทธิ์เลือกตั้ง
รองนายกรัฐมนตรีและรัฐมนตรีว่าการกระทรวงสาธารณสุข เผยกรมควบคุมโรคอยู่ระหว่างหารือ กกต. บริหารจัดการเขตเลือกตั้งผู้ว่าราชการ กทม.และ ส.ก.ให้ปลอดภัยจากโควิด ยันไม่ตัดสิทธิ์ผู้ติดเชื้อ หากประสงค์ใช้สิทธิ์เลือกตั้ง อาจจัดคูหาพิเศษ พร้อมให้ใส่หน้ากาก 2 ชั้น
วันนี้ (28 เมษายน 2565) นายอนุทิน ชาญวีรกุล รองนายกรัฐมนตรีและรัฐมนตรีว่าการกระทรวงสาธารณสุข กล่าวถึงกรณีการใช้สิทธิ์เลือกตั้งผู้ว่าราชการกรุงเทพมหานคร (กทม.) และสมาชิกสภากรุงเทพมหานคร (ส.ก.) สำหรับผู้ที่ติดเชื้อโควิด 19 ว่า กรมควบคุมโรคอยู่ระหว่างการหารือเร่งด่วนกับสำนักงานคณะกรรมการการเลือกตั้ง (กกต.) เพื่อบริหารจัดการในเขตเลือกตั้งให้มีความปลอดภัย และไม่เป็นการลิดรอนสิทธิ์ของผู้ติดเชื้อโควิด 19 ที่ประสงค์จะใช้สิทธิ์ในการเลือกตั้ง เพราะการที่ผู้คนเจ็บป่วยแล้วไม่ให้ออกมาใช้สิทธิ์ถือเป็นการก้าวล่วง ดังนั้น ต้องหาวิธีบริหารจัดการการเลือกตั้งให้ผ่านไปได้ด้วยดี เบื้องต้นหากผลตรวจATK เป็น 2 ขีดหรือติดเชื้อ และมีความประสงค์จะใช้สิทธิ์เลือกตั้ง สามารถเดินทางมาแจ้งหน่วยเลือกตั้งได้โดยใส่หน้ากากอนามัย 2 ชั้น ซึ่งอาจจะมีการจัดคูหาหรือช่องแยกโดยเฉพาะสำหรับผู้ที่ติดเชื้อโควิด
“ยืนยันว่าจะมีการบริหารจัดการการเลือกตั้งให้เกิดความปลอดภัยแก่ส่วนรวมเป็นหลัก และจะไม่ให้เป็นเหตุให้เกิดความสูญเสียแน่นอน ส่วนเจ้าหน้าที่บุคลากรก็จะบริหารจัดการให้เพียงพอ ซึ่งการเลือกตั้งไม่ได้เป็นภารกิจที่เกิดทุกวัน และมีความสำคัญต่อการบริหารบ้านเมือง จึงต้องหาวิธีที่ปลอดภัยมีประสิทธิภาพมากที่สุดไม่ลิดรอนสิทธิ์ประชาชนอย่างเด็ดขาด” นายอนุทินกล่าว
นายอนุทินกล่าวต่อว่า ส่วนการขับเคลื่อนโรคโควิด 19 สู่โรคประจำถิ่น ไม่ได้ระบุวันเวลาที่ชัดเจน แต่สิ่งที่ปฏิบัติทุกวันนี้คือการเดินสู่การเป็นโรคประจำถิ่นอยู่แล้ว และจะทำไปพร้อมกันทั่วประเทศ อย่างไรก็ตาม ผู้ว่าราชการจังหวัดในฐานะประธานคณะกรรมการโรคติดต่อจังหวัด อาจจะมีมาตรการในจังหวัดของตนเองได้ซึ่งเป็นอำนาจภายใต้กฎหมาย
************************************** 28 เมษายน 2565
วันศุกร์ที่ 3 มิถุนายน 2565
ดีอีเอส ห่วงประชาชนสับสนข้อมูลบิดเบือนกม.คุ้มครองข้อมูลส่วนบุคคล
ดีอีเอส ห่วงประชาชนสับสนข้อมูลบิดเบือนกม.คุ้มครองข้อมูลส่วนบุคคล
ดีอีเอสแนะประชาชนศึกษาข้อมูลกม.คุ้มครองข้อมูลส่วนบุคคลฯจากช่องทางสื่อสารของกระทรวงดิจิทัลฯและสำนักงานคุ้มครองข้อมูลส่วนบุคคล(สคส.)หลังพบมีข้อมูลบนโซเชียลเผยแพร่4เรื่องไม่จริง-บิดเบือนรับการประกาศบังคับใช้กฎหมายห่วงประชาชนเข้าใจผิดและตื่นตระหนก
เมื่อวันที่2มิ.ย. 65นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง กล่าวว่าจากที่มีการเผยแพร่ข้อมูลบิดเบือน4เรื่องเกี่ยวกับพ.ร.บ.คุ้มครองข้อมูลส่วนบุคคล(PDPA)ซึ่งมีผลบังคับใช้ตั้งแต่วันที่1มิ.ย. 65เป็นต้นไปสร้างความสับสนให้กับสังคมและอาจทำให้มีประชาชนหลงเชื่อเกิดความเข้าใจผิดต่อประเด็นการให้ความคุ้มครองสิทธิข้อมูลส่วนบุคคลตามที่กำหนดไว้ในกฎหมายฉบับนี้
โดยพบว่ามีการเผยแพร่และส่งต่อข้อมูล4เรื่องไม่จริงเกี่ยวกับPDPAได้แก่ 1.การถ่ายรูป-ถ่ายคลิปติดภาพคนอื่นโดยเจ้าตัวไม่ยินยอมจะผิดPDPA โดยในข้อนี้ขอชี้แจงว่ากรณีการถ่ายรูป-ถ่ายคลิปโดยติดบุคคลอื่นโดยผู้ถ่ายรูป-ถ่ายคลิปไม่เจตนาและการถ่ายรูปถ่ายคลิปดังกล่าวไม่ได้ก่อให้เกิดความเสียหายกับผู้ถูกถ่ายสามารถทำได้หากเป็นการใช้เพื่อวัตถุประสงค์ส่วนตัว
2.ถ้านำคลิปหรือรูปถ่ายที่ติดคนอื่นไปโพสต์ในโซเชียลมีเดียโดยบุคคลอื่นไม่ยินยอมจะผิดPDPA ในกรณีนี้ยืนยันว่าสามารถโพสต์ได้หากใช้เพื่อวัตถุประสงค์ส่วนตัวไม่ใช้แสวงหากำไรทางการค้าและไม่ก่อให้เกิดความเสียหายต่อเจ้าของข้อมูลส่วนบุคคล3.ติดกล้องวงจรปิดแล้วไม่มีป้ายแจ้งเตือนผิดPDPA ซึ่งในความเป็นจริงตามพ.ร.บ.ฉบับนี้การติดกล้องวงจรปิดภายในบ้านไม่จำเป็นต้องมีป้ายแจ้งเตือนหากเพื่อป้องกันอาชญากรรมและรักษาความปลอดภัยกับตัวเจ้าของบ้าน
และ4.เจ้าของข้อมูลส่วนบุคคลต้องให้ความยินยอมทุกครั้งก่อนนำข้อมูลไปใช้ ซึ่งในประเด็นนี้ทางสำนักงานคณะกรรมการคุ้มครองข้อมูลส่วนบุคคล(สคส.)ยืนยันว่าไม่จำเป็นต้องขอความยินยอมหากการใช้ข้อมูลดังกล่าวใน6กรณีดังต่อไปนี้ได้แก่(1)เป็นการทำตามสัญญา (2)เป็นการใช้ที่มีกฎหมายให้อำนาจ (3)เป็นการใช้เพื่อรักษาชีวิตและ/หรือร่างกายของบุคคล (4)เป็นการใช้เพื่อการค้นคว้าวิจัยทางสถิติ (5)เป็นการใช้เพื่อประโยชน์สาธารณะและ(6)เป็นการใช้เพื่อปกป้องผลประโยชน์หรือสิทธิของตนเอง
“หลักการข้างต้นอาจเปลี่ยนแปลงตามข้อเท็จจริงที่เกิดขึ้นเป็นกรณีๆไปสำหรับพ.ร.บ.คุ้มครองข้อมูลส่วนบุคคลที่บังคับใช้ตั้งแต่วันที่1มิ.ย. 65มีจุดมุ่งหมายเพื่อกำหนดมาตรการในการคุ้มครองข้อมูลส่วนบุคคลของประเทศให้หน่วยงานทั้งภาครัฐเอกชนและประชาชนทั่วไปได้ปฏิบัติตามโดยนับเป็นหนึ่งในชุดกฎหมายดิจิทัลเพื่อยกระดับขีดความสามารถในการแข่งขันของประเทศไทยให้มีความเข้มแข็งรวมทั้งเสริมสร้างความเชื่อมั่นให้กับสังคมในการใช้บริการออนไลน์ในชีวิตประจำวัน”โฆษกดีอีเอสกล่าว
ทั้งนี้เนื่องจากPDPAนับเป็นกฎหมายใหม่ที่มีการบังคับใช้เพื่อให้ประชาชนและสังคมรวมถึงทุกภาคส่วนที่เกี่ยวข้องเกิดความเข้าใจแนวทางปฏิบัติต่างๆเพื่อให้เป็นไปตามข้อกำหนดในกฎหมายฉบับนี้อีกทั้งเพื่อเป็นการสร้างความรู้และความเข้าใจที่ถูกต้องสามารถเข้าไปศึกษาและติดตามข้อมูลโดยตรงจากช่องทางสื่อสารของกระทรวงดิจิทัลฯและสำนักงานคณะกรรมการคุ้มครองข้อมูลส่วนบุคคลโดยเฉพาะช่องทางออนไลน์และโซเชียลที่เข้าถึงได้สะดวกตลอด24ชั่วโมงได้แก่เว็บไซต์https://www.mdes.go.th/mission/82และเพจเฟซบุ๊กpdpcthailandที่https://www.facebook.com/pdpc.th
***************
วันจันทร์ที่ 25 เมษายน 2565
‘รมช.มนัญญา’ สั่งตรวจสอบประชุมกรรมการสหกรณ์กระทรวงเกษตรฯ ตั้งรักษาการหัวหน้าการเงิน
‘รมช.มนัญญา’ สั่งตรวจสอบประชุมกรรมการสหกรณ์กระทรวงเกษตรฯ ตั้งรักษาการหัวหน้าการเงิน เหตุใกล้ชิดกรรมการบางคน ด้านกสส.สั่งเพิกถอนมติ เหตุบุคคลอยู่ระหว่างสอบวินัยจากบกพร่องการสอบบัญชี
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยว่า ได้ให้กรมส่งเสริมสหกรณ์เข้าไปตรวจสอบการประชุมและการรับรองมติที่ประชุมของกรรมการสหกรณ์ออมทรัพย์กระทรวงเกษตรและสหกรณ์ จำกัด ซึ่งได้ประชุมเมื่อเร็วๆ นี้ว่า มีประเด็นที่กระทำการโดยมิชอบหรือไม่เหมาะสมหรือไม่ เนื่องจากเบื้องต้นมีรายงานว่า ในการประชุมกรรมการได้มีมติตั้งเจ้าหน้าที่สหกรณ์มาปฏิบัติงานรักษาการในตำแหน่งผู้จัดการสหกรณ์และรักษาการหัวหน้าการเงินของสหกรณ์ แทนทั้ง2ตำแหน่ง ซึ่งปัจจุบันบุคคลทั้งสองอยู่ระหว่างการหลบหนีของทางการภายหลังที่ถูกสหกรณ์ออมทรัพย์กระทรวงเกษตรฯ แจ้งข้อกล่าวหายักยอกทรัพย์
“สาเหตุที่เข้าไปดูการประชุมเนื่องจากมีรายงานเบื้องต้นว่า กรรมการได้ตั้งเจ้าหน้าที่การเงินที่เป็นคนใกล้ชิดของกรรมการบางคน ไปรับตำแหน่งรักษาการหัวหน้าการเงิน ทั้งที่ขณะนี้อยู่ระหว่างการสอบข้อเท็จจริงว่ามีเจ้าหน้าที่การเงินรายอื่นหรือกรรมการสหกรณ์รายใดมีส่วนรู้เห็นกับการทุจริตครั้งนี้หรือไม่ ดังนั้นกำชับกรมส่งเสริมสหกรณ์แล้วว่าหากพบว่ามีพฤติกรรมที่ไม่ชอบให้กรมฯ เร่งระงับผลการประชุม ซึ่งกรณีนี้ทำให้สงสัยว่าทำไมเร่งตั้งคนกันเองสะสางบัญชีทั้งที่ผลสอบบุคคลที่เกี่ยวข้องยังไม่แล้วเสร็จ” รมช.เกษตรฯ กล่าว
ทั้งนี้ เบื้องต้นกรมส่งเสริมสหกรณ์ได้สั่งการให้สำนักงานเขตพื้นที่1 เข้าไปตรวจสอบข้อเท็จจริงและสั่งการให้สหกรณ์เพิกถอนมติด้วยแล้ว
วันพฤหัสบดีที่ 8 กรกฎาคม 2564
พม. เชิญ ดร.สุวิทย์ เมษินทรีย์ อดีต รมว.อว. ปาฐกถาพิเศษ เรื่อง มองภาพอนาคตสังคมไทยและทิศทางการขับเคลื่อนงานของกระทรวง พม. ในอนาคต
พม. เชิญ ดร.สุวิทย์ เมษินทรีย์ อดีต รมว.อว. ปาฐกถาพิเศษ เรื่อง มองภาพอนาคตสังคมไทยและทิศทางการขับเคลื่อนงานของกระทรวง พม. ในอนาคต
วันที่ 7 ก.ค. 64เวลา 09.30 น. ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว. พม.)เป็นประธานเปิดการปาฐกถาพิเศษ เรื่อง มองภาพอนาคตสังคมไทยและทิศทางการขับเคลื่อนงานของกระทรวงการพัฒนาสังคมและความมั่นคงของมนุษย์ในอนาคต โดยมีดร.สุวิทย์ เมษินทรีย์ อดีตรัฐมนตรีว่าการกระทรวงการอุดมศึกษา วิทยาศาตร์ วิจัยและนวัตกรรม (อว.)เป็นองค์ปาฐกถา ผ่านสื่ออิเล็กทรอนิกซ์โปรแกรม ZOOM ซึ่งมี นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) คณะผู้บริหาร และหัวหน้าหน่วยงานสังกัดกระทรวง พม. ทั้งส่วนกลางและภูมิภาค ร่วมรับฟังและแลกเปลี่ยนความคิดเห็น
นายจุติกล่าวว่า สถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) นับเป็นวิกฤตระดับโลกที่เราจำเป็นต้องปรับตัวทั้งในการใช้ชีวิตและการดำเนินงานให้เป็นไปในรูปแบบ New Normal หรือ วิถีปกติใหม่ ส่งผลให้กระทรวง พม. ต้องปรับเปลี่ยนวิธีการทำงานไปสู่รูปแบบ New Normal เช่นเดียวกัน โดยต้องผนึกกำลังจากภาคีเครือข่ายทุกภาคส่วนเพื่อร่วมกันวางอนาคต ด้วยการนำภาคีเครือข่ายทุกภาคส่วนและทุกระดับในสังคมเข้ามามีส่วนร่วมและขับเคลื่อนการแก้ไขปัญหาของประชาชนในระดับพื้นที่ เริ่มจากปัญหาที่มีความเร่งด่วน มุ่งเน้นการทำงานเชิงรุกในสถานการณ์โลกที่มีการเปลี่ยนแปลงอย่างรวดเร็ว การทำงานบูรณาการระหว่างกัน ทั้งการบูรณาการข้ามหน่วยงาน และข้ามกระทรวง และมุ่งเน้นความยั่งยืนตามหลักปรัชญาของเศรษฐกิจพอเพียงเป็นแนวทางการพัฒนาประเทศ โดยให้ความสำคัญกับการพัฒนาคนและความมั่นคงของมนุษย์ เพื่อให้ทุกคนมีภูมิต้านทานต่อความเปลี่ยนแปลงที่เกิดขึ้นอย่างรวดเร็วตลอดเวลาในยุคดิจิทัล ทั้งด้านเศรษฐกิจ การเมือง สังคม และสิ่งแวดล้อม และมุ่งการพัฒนาไปด้วยกัน โดยไม่ทิ้งใครไว้ข้างหลัง
นายจุติกล่าวต่ออีกว่า วันนี้เป็นโอกาสที่ดี ได้รับเกียรติจาก ดร.สุวิทย์ เมษินทรีย์ อดีตรัฐมนตรีว่าการกระทรวงการอุดมศึกษา วิทยาศาตร์ วิจัยและนวัตกรรม (อว.) เป็นองค์ปาฐกถาพิเศษ เรื่อง มองภาพอนาคตสังคมไทยและทิศทางการขับเคลื่อนงานของกระทรวงการพัฒนาสังคมและความมั่นคงของมนุษย์ในอนาคต ในประเด็นสำคัญที่น่าสนใจ ดังนี้ 1) VUCA World 2) โลกเปลี่ยน คนปรับ ความพอเพียงในโลกหลัง COVID-19 3) การปรับบทบาทของกระทรวง พม.ในอนาคต 4) การทำงานแบบใหม่กับเครือข่ายกลไกต่างๆ 5) รัฐสวัสดิการ ลดความเหลื่อมล้ำได้จริงหรือไม่ และ 6) การขยับชั้นทางสังคม ทั้งนี้ ดร.สุวิทย์ เมษินทรีย์ ได้ให้แนวทางการขับเคลื่อนภารกิจของกระทรวง พม. ในสถานการณ์โลกปัจจุบัน ที่มีทั้ง Volatility หรือความผันผวน Uncertainty หรือความไม่แน่นอน Complexity หรือความซับซ้อน และ Ambiguity หรือความคลุมเครือ ภายใต้กรอบแนวคิดจากสังคมที่เป็น Me-Society ประกอบด้วย 1) Clean & Clear Society 2) Free & Fair Society และ 3) Care & Share Society ด้วยการ Engaged Citizen เพื่อนำสู่สังคมเป้าหมายที่เป็น We-Society ที่มี 3 องค์ประกอบสำคัญ ได้แก่ Hope Happiness และ Harmony โดยขับเคลื่อนการดำเนินงานตาม We-Society Collaborative Platform เริ่มตั้งแต่ 1) Suffering 2) Surviving 3) Sufficense และ 4) Sustaince ที่มุ่งพัฒนาคนด้อยโอกาสให้เป็นคนได้โอกาสในที่สุด นับเป็นการพัฒนาคนและความมั่นคงของมนุษ์ โดยไม่ทิ้งใครไว้ข้างหลัง
วันพุธที่ 4 พฤษภาคม 2565
ไทย-ญี่ปุ่น ยกระดับความสัมพันธ์อย่างรอบด้าน
วันพุธที่ 4 พฤษภาคม 2565
ไทย-ญี่ปุ่น ยกระดับความสัมพันธ์อย่างรอบด้าน
ต่อจากนี้ไป ขอเชิญรับฟังไทยคู่ฟ้า ค่ะ
ไทย-ญี่ปุ่น ยกระดับความสัมพันธ์ให้รอบด้านและครอบคลุมเนื่องในโอกาสครบรอบ 135
ปีการสถาปนาความสัมพันธ์ทางการทูตไทย-ญี่ปุ่น โดยลงนามความตกลงร่วมกัน 3
ฉบับและหารือในประเด็นสำคัญ เช่น การร่วมมือด้านเศรษฐกิจสู่อนาคตโดยเพิ่มความเชื่อมโยง Supply
chain ในสาขาต่าง ๆ ตามแผนพัฒนาเศรษฐกิจของทั้ง 2 ประเทศ
การร่วมมือด้านสาธารณสุขและการผ่อนคลายมาตรการเข้าประเทศหลังสถานการณ์โควิด-19
การร่วมมือด้านกลาโหม ความมั่นคง และการยุติธรรม
โดยทำสนธิสัญญาว่าด้วยความช่วยเหลือซึ่งกันและกันทางอาญา
การร่วมมือในการพัฒนาอนุภูมิภาคและภูมิภาค เช่น กรอบความร่วมมือแม่โขง-ญี่ปุ่น
รวมถึงการร่วมมือเพื่อรับมือสถานการณ์ระหว่างประเทศเพื่อให้ทุกฝ่ายหลีกเลี่ยงการใช้ความรุนแรง
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 18 สิงหาคม 2565
กรมการขนส่งทางราง ลงพื้นที่ติดตามความคืบหน้าโครงการก่อสร้างรถไฟฟ้าสายสีชมพู บริเวณสถานีวัดพระศรีฯ และสถานีหลักสี่
เพื่อติดตามความพร้อมก่อนเปิดให้บริการ
เมื่อวันที่ 18 สิงหาคม 2565 เจ้าหน้าที่ กรมการขนส่งทางราง (ขร.) กระทรวงคมนาคม ลงพื้นที่ก่อสร้างโครงการรถไฟฟ้าสายสีชมพู ช่วงแคราย - มีนบุรี บริเวณสถานีวัดพระศรีมหาธาตุ (PK16) และสถานีหลักสี่ (PK14) เพื่อติดตามความก้าวหน้างานก่อสร้าง ความพร้อมการทดลองและการเตรียมเปิดให้บริการเดินรถ
ในการลงพื้นที่ครั้งนี้ ได้รับฟังการบรรยายสรุปความคืบหน้างานก่อสร้าง และสำรวจความคืบหน้าสถานีวัดพระศรีมหาธาตุ ซึ่งเป็นสถานีเชื่อมต่อกับสถานีวัดพระศรีมหาธาตุของรถไฟฟ้าสายสีเขียว (สุขุมวิท) ช่วงหมอชิต - สะพานใหม่ - คูคต ซึ่งมีทางเชื่อมต่อกันโดยตรงบริเวณพื้นที่สำหรับผู้โดยสารที่ชำระค่าโดยสารแล้ว (Paid Area) จะทำให้เกิดการเชื่อมโยงแบบไร้รอยต่อ (Seamless) ซึ่งขณะนี้การรถไฟฟ้าขนส่งมวลชนแห่งประเทศไทย (รฟม.) อยู่ระหว่างปรับระบบให้สามารถใช้งานได้อย่างไร้รอยต่อ ส่วนสถานีหลักสี่ เป็นอีกหนึ่งสถานีเชื่อมต่อกับสถานีหลักสี่ของรถไฟชานเมืองสายสีแดง ซึ่งมีโครงสร้างทางเดินเชื่อมต่อ (Sky walk) ระหว่างสองสถานี เมื่อเปิดให้บริการจะทำให้การเดินทางสะดวกสบายมากยิ่งขึ้น
โดยความคืบหน้า ณ ปัจจุบันของการก่อสร้างโครงการ มีความคืบหน้าในภาพรวมคิดเป็นร้อยละ 90.55 แบ่งเป็นงานโยธา ร้อยละ 91.74 และงานระบบรถไฟฟ้าร้อยละ 89.39
สำหรับปัญหาและอุปสรรคที่พบในการก่อสร้างโครงการรถไฟฟ้าสายสีชมพู มี 2 ประเด็นหลัก ได้แก่ การขาดแคลนแรงงานจากสถานการณ์การแพร่ระบาดของ COVID-19 และโครงสร้างบางส่วนอยู่ในเขตพื้นที่ก่อสร้างของโครงการอื่น ซึ่งทาง รฟม. ก็ได้หารือแนวทางการดำเนินการร่วมกับหน่วยงานเจ้าของโครงการอย่างใกล้ชิดและเร่งดำเนินการก่อสร้างในส่วนอื่นไปพลางก่อนเพื่อให้แล้วเสร็จและสามารถเปิดเดินรถได้ตามแผน นอกจากนี้ ยังได้เร่งรัดผู้รับสัมปทานในการคืนพื้นผิวจราจรบางส่วน เช่น บริเวณถนนแจ้งวัฒนะ และบริเวณถนนรามอินทรา ในแล้วเสร็จภายในสิ้นปีนี้
ในส่วนแผนการเปิดให้บริการบางช่วง (Partial Operation) เฟสแรก ตั้งแต่สถานีมีนบุรี (PK30) ถึงสถานีศูนย์ราชการเฉลิมพระเกียรติ (PK12) ในช่วงต้นปี 2566 ยกเว้นสถานีนพรัตน์ (PK26) สถานีโทรคมนาคมแห่งชาติ (PK13) และอาคารจอดแล้วจร (Park & Ride) และเปิดให้บริการเต็มรูปแบบ (Full Operation) ทุกสถานี ในเดือนกรกฎาคม 2566
วันพุธที่ 27 เมษายน 2565
โฆษกรัฐบาลเผย นายกฯ ชื่นชมการนำโมเดลเศรษฐกิจใหม่ BCG ต่อยอดโครงการ “OTOP Premium Go Inter” สร้างโอกาสสินค้าภูมิปัญญาท้องถิ่นไทยสู่ตลาดสากล เพื่อการพัฒนาเศรษฐกิจฐานรากที่มั่นคง
โฆษกรัฐบาลเผย นายกฯ ชื่นชมการนำโมเดลเศรษฐกิจใหม่ BCG ต่อยอดโครงการ “OTOP Premium Go Inter” สร้างโอกาสสินค้าภูมิปัญญาท้องถิ่นไทยสู่ตลาดสากล เพื่อการพัฒนาเศรษฐกิจฐานรากที่มั่นคง
วันที่ 27 เมษายน 2565 นายธนกร วังบุญคงชนะ โฆษกประจำสำนักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามและชื่นชมหน่วยงานที่เกี่ยวข้องที่ได้นำแนวคิดโมเดลเศรษฐกิจใหม่ BCG ไปต่อยอดการพัฒนาเพื่อเป็นแนวทางในการสร้างมูลค่าเพิ่มแก่ผลิตภัณฑ์ภูมิปัญญาท้องถิ่นจากผู้ประกอบการในชุมชนต่าง ๆ ได้อย่างเป็นรูปธรรมยิ่งขึ้น หวังเป็นการพัฒนายกระดับเศรษฐกิจฐานรากของไทยให้สามารถออกสู่ตลาดสากลได้อย่างมีประสิทธิภาพ
โดยโครงการพัฒนาและส่งเสริมสินค้า OTOP สู่ตลาดสากล “โอทอปพรีเมียมโกอินเตอร์ (OTOP Premium Go Inter)” ซึ่งกระทรวงพาณิชย์ได้จัดทำเป็นไปตามแนวทางที่นายกฯ ให้ความสำคัญ รัฐบาลมีความยินดีที่โมเดลเศรษฐกิจใหม่ BCG ได้แก่ เศรษฐกิจชีวภาพ (Bio Economy) เศรษฐกิจหมุนเวียน (Circular Economy) และเศรษฐกิจสีเขียว (Green Economy) เป็นแกนหลักในการดำเนินงานเพื่อสร้างความยั่งยืนในตลาดสากลภายใต้การใช้ประโยชน์จากโอกาส สิ่งของ หรือผลิตภัณฑ์ที่มีอยู่ในท้องถิ่น สู่การสร้างมูลค่าเพิ่มทางเศรษฐกิจอย่างมีประสิทธิภาพและเป็นมิตรต่อสิ่งแวดล้อม เพื่อตอบโจทย์ที่นานาประเทศกำลังให้ความสำคัญ ด้านการแก้ไขปัญหาการเปลี่ยนแปลงทางสภาพภูมิอากาศ ส่งผลให้โลกเน้นการผลิตสินค้าที่เกิดคาร์บอนต่ำและไม่เกิดผลเสียต่อสิ่งแวดล้อม ส่วนนี้ถือเป็นโอกาสในการผลักดันสินค้าระดับท้องถิ่นไทยให้สามารถเป็นส่วนหนึ่งในตลาดนานาชาติได้เพิ่มมากยิ่งขึ้น โดยรัฐบาลสนับสนุนการผลักดันให้สินค้าหนึ่งตำบลหนึ่งผลิตภัณฑ์ หรือ OTOP (One Tambon One Product) มีส่วนในการขยายโอกาสแก่ผู้ประกอบการธุรกิจชุมชนที่สามารถสร้างผลิตภัณฑ์มีคุณภาพและมีศักยภาพสูงด้านการแข่งขันให้ง่ายต่อการเข้าถึงองค์ความรู้ใหม่ ๆ เพื่อเป็นแนวทางในการพัฒนาตนเองและธุรกิจ เข้าถึงนวัตกรรมเทคโนโลยีเพื่ออำนวยความสะดวกหรือให้คุณประโยชน์ด้านการผลิตและการบริการ อีกทั้งเพื่อแสวงหาแหล่งทุนและตลาดการค้า ต่อยอดผลิตภัณฑ์ภูมิปัญญาชุมชนให้เป็นที่รู้จักและเกิดการบริโภค เป็นที่นิยมอย่างกว้างขวางยิ่งขึ้น
นายธนกร กล่าวเพิ่มเติมว่า นายกรัฐมนตรีเชื่อมั่นและชื่นชมศักยภาพของคนไทยทั้งด้านความคิดสร้างสรรค์และการพัฒนาคิดค้นผลิตภัณฑ์เพื่อสร้างมูลค่าเพิ่มให้กับตนเองและชุมชนได้ โดยได้สั่งการเน้นย้ำให้หน่วยงานที่เกี่ยวข้องร่วมเป็นอีกหนึ่งแรงผลักดันในการเสริมสร้างศักยภาพด้านการแข่งขัน การควบคุมมาตรฐานสินค้า รวมไปถึงการประชาสัมพันธ์เผยแพร่องค์ความรู้ ประสบการณ์ คำแนะนำ และโอกาสอย่างต่อเนื่อง เพื่อการพัฒนา ต่อยอด และเพิ่มโอกาสการสร้างพื้นที่ทางการตลาดสินค้าภูมิปัญญาชุมชนของผู้ประกอบการธุรกิจทั้งในระดับประเทศและในระดับสากลได้อย่างมีประสิทธิภาพ มั่นคง ทั้งนี้ นายกฯ ขอบคุณทุกฝ่ายในการร่วมชูโมเดลเศรษฐกิจใหม่ BCG อย่างต่อเนื่อง และหวังให้การสนับสนุนสินค้า OTOP ในครั้งนี้ เป็นความสำเร็จในการการดำเนินงานเสริมสร้างและฟื้นฟูเศรษฐกิจไทยด้วยแนวด้านความยั่งยืนอย่างเป็นรูปธรรม โดยสามารถติดตามความเคลื่อนไหวและกิจกรรมต่างๆ ของโครงการสนับสนุนผู้ประกอบการกลุ่มสินค้า OTOP สู่ตลาดสากล ที่จัดโดยกรมส่งเสริมการค้าระหว่างประเทศ (DITP) กระทรวงพาณิชย์ ผ่านช่องทางเฟสบุ๊ค https://www.facebook.com/otopgointer/
.........................
วันพุธที่ 4 สิงหาคม 2564
เครือข่ายแท็กซี่ขึ้นป้ายขอบคุณ‘ลุงตู่’‘รมว.เฮ้ง’ยื่นมือช่วยเหลือ ให้มีกิน มีใช้ ยามวิกฤตก่อนคืนผิวจราจรหน้ากระทรวงแรงงาน
เครือข่ายแท็กซี่ขึ้นป้ายขอบคุณ‘ลุงตู่’‘รมว.เฮ้ง’ ได้เล็งเห็นความสำคัญและมีความเมตตาต่อคนขับรถแท็กซี่ ยื่นมือช่วยเหลือ ให้มีกิน มีใช้ ยามวิกฤตก่อนคืนผิวจราจรหน้ากระทรวงแรงงาน
เมื่อวันที่ 4 สิงหาคม 2564 เวลา 16.30 น. เครือข่ายคนขับรถแท็กซี่ นำโดย นายธนพล ติ้วเจริญ สมาชิกสมาคมการค้าเครือข่ายแท็กซี่ไทย และเพื่อน ๆ สมาชิกได้เดินทางมายังด้านหน้ากระทรวงแรงงาน บริเวณถนนมิตรไมตรี เขตดินแดง โดยนายธนพล กล่าวว่า ในวันนี้ตนและเพื่อน ๆ สมาชิกสมาคมการค้าเครือข่ายแท็กซี่ไทย ได้เดินทางมายังบริเวณด้านหน้ากระทรวงแรงงานเพื่อมาติดป้ายแสดงข้อความขอบคุณท่านนายกรัฐมนตรี พล.อ.ประยุทธ์ จันทร์โอชา และท่านสุชาติ ชมกลิ่น รัฐมนตรีว่าการกระทรวงแรงงาน ที่ได้เล็งเห็นความสำคัญและมีความเมตตาต่อคนขับรถแท็กซี่ พวกเราชาวแท็กซี่เองรู้สึกดีใจที่ท่านได้สนับสนุนข้าวสารอาหารแห้งเพื่อแบ่งเบาภาระค่าใช้จ่ายให้แก่ครอบครัวคนขับแท็กซี่ เราจึงได้มาเลื่อนรถแท็กซี่ที่จอดค้างไว้ออกจากพื้นผิวจราจรบริเวณปากทางเข้ากระทรวงแรงงานเพื่อไม่ให้กีดขวางทางจราจร
นายธนพล กล่าวต่อว่า ในนามชาวแท็กซี่ขอบคุณท่านนายกรัฐมนตรีและรัฐมนตรีกระทรวงแรงงาน ที่สนับสนุนทั้งข้าวสารอาหารแห้ง น้ำดื่ม บะหมี่กึ่งสำเร็จรูป สเปรย์แอลกอฮอล์ หลายสิ่งหลายอย่างที่ท่านได้ให้มาเป็นน้ำใจในยามวิกฤต เพื่อให้แท็กซี่พึงที่จะได้รับในเบื้องต้นในการเยียวยาที่ท่านสามารถจะช่วยพวกเราได้ ซึ่งพวกเราดีใจและภูมิใจที่ท่านให้ความเมตตาแท็กซี่ทั่วไปไม่ใช่เฉพาะสมาชิกในสหกรณ์เท่านั้นที่จะได้รับประโยชน์ในครั้งนี้ด้วย
ทั้งนี้ ก่อนหน้านี้ เมื่อวันที่ 2 สิงหาคมที่ผ่านมา นายวิฑูรย์ แนวพานิช นายกสมาคมการค้าเครือข่ายแท็กซี่ไทย ได้เข้าพบกับ นายสุชาติ ชมกลิ่น รัฐมนตรีว่าการกระทรวงแรงงาน เพื่อรายงานสภาพปัญหาของคนขับแท็กซี่ให้ได้ทราบ และ รมว.แรงงาน ได้บอกกล่าวความห่วงใยของท่านนายกรัฐมนตรีให้ดูแลทุกคนไม่ให้ตกหล่น เบื้องต้นได้มอบข้าวสารขนาดถุงละ 5 กิโลกรัม จำนวน 1,000 ถุง เพื่อบรรเทาผลกระทบอย่างเร่งด่วน และพี่น้องแท็กซี่ที่มารับสิ่งของต่างซาบซึ้งใจ และฝากขอบคุณท่านนายกรัฐมนตรี ที่ระลึกถึงพวกเขาในครั้งนี้ด้วย
วันจันทร์ที่ 6 ธันวาคม 2564
ครม. ไฟเขียว! ช่วยชาวนาไร่ละ 1,000 บาท สูงสุดครัวเรือนละ 20,000 บาท
.....
ที่ประชุม ครม. อนุมัติหลักการโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าวปีการผลิต 2564/65 โดย ธ.ก.ส. จะจ่ายเงินช่วยเหลือชาวนาในอัตราไร่ละ 1,000 บาท ครัวเรือนละไม่เกิน 20 ไร่ หรือ ครัวเรือนละไม่เกิน 20,000 บาท ระยะเวลาการจ่ายเงิน คือ เดือน ก.ย. 64 – เม.ย. 65
.
เพื่อบรรเทาความเดือดร้อนของชาวนาจากสถานการณ์ต่างๆ ที่ทำให้ต้นทุนการผลิตสูงขึ้น เช่น ภัยแล้ง น้ำท่วม โรคระบาด ให้ชาวนามีเงินทุนในการพัฒนาคุณภาพการผลิต รวมถึงใช้จ่ายหมุนเวียนกระตุ้นเศรษฐกิจฐานราก ซึ่งโครงการนี้ครอบคลุมชาวนาที่ขึ้นทะเบียนกับกรมส่งเสริมการเกษตรประมาณ 4.69 ล้านครัวเรือนทั่วประเทศ
#ไทยคู่ฟ้า#ร่วมต้านโควิด19
-------------------
วันศุกร์ที่ 3 ธันวาคม 2564
โฆษกรัฐบาลเผย “นายกฯ” ห่วงสุขภาพคนไทยช่วงอากาศเปลี่ยนแปลง หลายพื้นที่สัมผัสอากาศหนาว ขอให้ประชาชนดูแลสุขภาพ ระมัดระวังโรคที่มาพร้อมกับอากาศหนาว
โฆษกรัฐบาลเผย “นายกฯ” ห่วงสุขภาพคนไทยช่วงอากาศเปลี่ยนแปลง หลายพื้นที่สัมผัสอากาศหนาว ขอให้ประชาชนดูแลสุขภาพ ระมัดระวังโรคที่มาพร้อมกับอากาศหนาว ย้ำให้ปฏิบัติตามมาตรการป้องกันฯอย่างเคร่งครัดแม้ไทยยังไม่พบโควิด-19 สายพันธุ์ใหม่
วันที่ 3ธ.ค. 64 นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยพี่น้องประชาชนในช่วงอากาศเปลี่ยนแปลง อุณหภูมิลดลงในหลายพื้นที่ หลังกรมอุตุนิยมวิทยาได้ออกประกาศฉบับที่ 1 เรื่อง “อากาศหนาวเย็นบริเวณประเทศไทยตอนบน” พบว่า ประเทศไทยในช่วงวันที่ 2 – 5 ธันวาคม นี้ ได้รับอิทธิพลจากการเปลี่ยนแปลงของอากาศ บริเวณความกดอากาศสูงหรือมวลอากาศเย็นกำลังค่อนข้างแรงอีกระลอกจากประเทศจีนแผ่ปกคลุมประเทศไทยตอนบน ภาคตะวันออกเฉียงเหนือ ภาคเหนือ ภาคกลาง และภาคตะวันออก อุณหภูมิจะลดลง 3 – 5 องศาเซลเซียส ส่วนบริเวณยอดดอยและยอดภูเขาบริเวณภาคเหนือและภาคตะวันออกเฉียงเหนือมีอากาศหนาวถึงหนาวจัด อุณหภูมิต่ำสุด 3 – 12 องศาเซลเซียส โดยนายกรัฐมนตรีห่วงใยพี่น้องประชาชน ขอให้ดูแลสุขภาพโดยเฉพาะเด็กเล็ก ผู้สูงอายุ และผู้ป่วย ดูแลร่างกายให้อบอุ่น ป้องกันโรคที่มาพร้อมกับอากาศหนาวทั้งโรคไข้หวัดใหญ่ ปอดอักเสบ โดยเฉพาะการแพร่ระบาดของโรคติดเชื้อไวรัสโควิด – 19 ที่ปัจจุบันยังมีการแพร่ระบาดอยู่ในทุกพื้นที่
นายธนกร กล่าวว่า เนื่องจากเข้าสู่เทศกาลปีใหม่คนส่วนใหญ่ใช้โอกาสนี้ในการเดินทางท่องเที่ยวหรือร่วมกิจกรรมสังสรรค์และงานบันเทิงต่างๆ รวมทั้งบางพื้นที่ยังเปิดให้ดื่มสุราภายในร้านได้ อาจทำให้เกิดการแออัดในสถานที่ท่องเที่ยวต่าง ๆ ได้ ซึ่งการเคลื่อนที่ของคนและการรวมกลุ่มจำนวนมาก อาจทำให้มีการแพร่หรือรับเชื้อไวรัสโควิด-19 รวมทั้งโรคอื่นได้ง่ายขึ้น จึงอยากให้ประชาชนดูแลสุขภาพตนเองเพื่อให้ปลอดโรคและปลอดภัยในช่วงท้ายปลายปีนี้ ด้วย
วันจันทร์ที่ 4 กรกฎาคม 2565
ชวนอ่าน! คู่มือ PDPA สำหรับประชาชน กฎหมายใกล้ตัวที่ทุกคนต้องรู้
.....
กฎหมาย PDPA (Personal Data Protection Act) หรือ พ.ร.บ.คุ้มครองข้อมูลส่วนบุคคล พ.ศ. 2562 เริ่มมีผลบังคับใช้ตั้งแต่วันที่ 1 มิ.ย. 65 ที่ผ่านมา เพื่อให้การคุ้มครองข้อมูลเกี่ยวกับบุคคลที่ทำให้สามารถระบุตัวบุคคลนั้นได้ ไม่ว่าทางตรงหรือทางอ้อม เช่น ชื่อ - สกุล ที่อยู่ เลขบัตรประชาชน เบอร์ติดต่อ อีเมล ประวัติสุขภาพ เป็นต้น ทั้งนี้ เพื่อป้องกันการละเมิดสิทธิความเป็นส่วนตัวของเจ้าของข้อมูล ที่อาจนำมาซึ่งความเดือดร้อนรำคาญหรือสร้างความเสียหายได้
.
ดังนั้น เราในฐานะเจ้าของข้อมูลมีความเกี่ยวข้องกับกฎหมายฉบับนี้ จึงต้องทำความเข้าใจถึงสิทธิที่จะได้รับการคุ้มครอง รวมถึงสิ่งที่ควรหลีกเลี่ยงเพื่อไม่ให้เกิดการละเมิดสิทธิข้อมูลของบุคคลอื่นด้วย
.
ดาวน์โหลดคู่มือ PDPA คลิก https://bit.ly/3nlUMQq
#ไทยคู่ฟ้า #ร่วมต้านโควิด19
-------------------
วันเสาร์ที่ 7 สิงหาคม 2564
รมช.สธ. ติดตามการฉีดวัคซีนโควิด 19 เชิงรุกให้กับกลุ่มเปราะบางถึงบ้าน ที่ตำบลบ้านเพ จ.ระยอง
รัฐมนตรีช่วยว่าการกระทรวงสาธารณสุข ลงพื้นตรวจเยี่ยมการให้บริการเชิงรุกฉีดวัคซีนถึงบ้านให้กับกลุ่มผู้สูงอายุ 60 ปีขึ้นไป ติดบ้านติดเตียง และผู้พิการในพื้นที่
รัฐมนตรีช่วยว่าการกระทรวงสาธารณสุข ลงพื้นตรวจเยี่ยมการให้บริการเชิงรุกฉีดวัคซีนถึงบ้านให้กับกลุ่มผู้สูงอายุ 60 ปีขึ้นไป ติดบ้านติดเตียง และผู้พิการในพื้นที่ โดยศูนย์ฉีดวัคซีนตำบลบ้านเพ จ.ระยอง และตรวจเยี่ยมการฉีดวัคซีนไฟเซอร์ให้กับบุคลากรทางการแพทย์ด่านหน้า ที่ศูนย์ฉีดวัคซีนเซ็นทรัลพลาซ่า ระยอง
วันนี้ (7 สิงหาคม 2564) ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมคณะผู้บริหาร ลงพื้นที่ตรวจเยี่ยมศูนย์ฉีดวัคซีนตำบลบ้านเพ จ.ระยอง และให้สัมภาษณ์ว่า จังหวัดระยองได้จัดบริการเชิงรุกฉีดวัคซีนให้กับประชาชนในพื้นที่ โดยมีทีมแพทย์ พยาบาล จากกลุ่มงานเวชกรรมสังคม โรงพยาบาลระยอง ร่วมกับเครือข่าย รพ.สต. อสม.ในพื้นที่ ออกฉีดวัคซีนโควิด 19 ให้กับผู้สูงอายุ 60 ปีขึ้นไป ผู้ป่วยติดบ้านติดเตียง และผู้พิการถึงที่บ้าน จำนวน 132 ราย เพื่อให้ทุกคนเข้าถึงวัคซีนได้ครอบคลุมและทั่วถึง โดยเฉพาะผู้สูงอายุ 60 ปีขึ้นไป กลุ่ม 7 โรคเรื้อรัง และหญิงตั้งครรภ์ เพื่อลดการป่วยรุนแรงและลดการเสียชีวิต
จากนั้น ดร.สาธิต ได้ไปตรวจเยี่ยมการบริการฉีดวัคซีนไฟเซอร์ให้กับบุคลการการแพทย์ด่านหน้าที่ศูนย์การค้าเซ็นทรัลพลาซ่า ระยอง ซึ่งเป็นจุดฉีดนอกโรงพยาบาล เพื่ออำนวยความสะดวกให้กับประชาชนลดความแออัด และลดความเสี่ยงในการแพร่กระจายเชื้อ โดยจังหวัดระยอง ได้รับการจัดสรรวัคซีนไฟเซอร์เมื่อวันที่ 4 สิงหาคม 2564 ที่ผ่านมา จำนวน 640 ขวด หรือ 3,840 โดส วันนี้ (7 สิงหาคม 2564) ฉีดวัคซีนให้กับเจ้าหน้าที่ รพ.ระยอง 575 ราย เจ้าหน้าที่สำนักงานสาธารณสุขอำเภอเมืองระยองและรพ.สต.ในพื้นที่ 85 ราย รวม 660 ราย และในวันพรุ่งนี้ อีกจำนวน 636 ราย ประกอบด้วยเจ้าหน้าที่ รพ.ระยอง 573 ราย เจ้าหน้าที่สำนักงานสาธารณสุขอำเภอเมืองระยองและรพ.สต.ในพื้นที่จำนวน 63 ราย
ทั้งนี้ สถานการณ์วัคซีนโควิด 19 จังหวัดระยอง ข้อมูล ณ วันที่ 7 สิงหาคม 2564 ฉีดวัคซีนไปแล้ว 236,768 โดส เข็มที่1 185,928 โดส ซิโนแวค 70,017 โดส แอสตร้าเซนิก้า 71,932 โดส ซิโนฟาร์ม 43,979 โดส เข็มที่ 2 49,541 โดส ซิโนแวค 40,121 โดส แอสตร้าเซนิก้า 5,859 โดส ซิโนฟาร์ม 3,561 โดส และเข็มกระตุ้น 1,299 โดส
******************************* 7 สิงหาคม 2564
วันจันทร์ที่ 25 ตุลาคม 2564
ปลัดมหาดไทยเผย ขณะนี้สามารถดำเนินการอุดจุดถนนคันดินที่น้ำเข้าบริเวณอำเภออินทร์บุรี จังหวัดสิงห์บุรี สำเร็จแล้ว
ปลัดมหาดไทยเผย ขณะนี้สามารถดำเนินการอุดจุดถนนคันดินที่น้ำเข้าบริเวณอำเภออินทร์บุรี จังหวัดสิงห์บุรี สำเร็จแล้ว และสถานการณ์น้ำท่วมจากกรณีผนังกั้นน้ำพังทลาย ขณะนี้สามารถระบายน้ำที่ท่วมขังจนแห้งแล้ว
เมื่อวันที่ 24 ต.ค. 64 เวลา 18:30 น. นายสุทธิพงษ์ จุลเจริญ ปลัดกระทรวงมหาดไทย เปิดเผยว่า ตามที่ได้เกิดกรณีถนนคันดินที่อำเภออินทร์บุรี จังหวัดสิงห์บุรีชำรุด ทำให้มีมวลน้ำจากแม่น้ำเจ้าพระยาทะลักเข้าท่วมทุ่งเชียงราก ตำบลชีน้ำร้าย อำเภออินทร์บุรี จังหวัดสิงห์บุรี โดย นายชัยชาญ สิทธิวิรัชธรรม ผู้ว่าราชการจังหวัดสิงห์บุรี ได้สั่งการให้สำนักงานป้องกันและบรรเทาสาธารณภัยจังหวัดสิงห์บุรี บูรณาการร่วมกับอำเภออินทร์บุรี และสำนักงานชลประทานที่ 10 เร่งนำกระสอบทรายขนาดใหญ่ (ถุง BIGBAG) อุดจุดถนนคันดินที่น้ำเข้า เพื่อป้องกันไม่ให้น้ำท่วมพื้นที่ทุ่งเชียงรากและชุมชนใกล้เคียง ซึ่งในขณะนี้ได้รับรายงานจากผู้ว่าราชการจังหวัดสิงห์บุรีว่าสามารถอุดจุดที่น้ำเข้าได้และเสริมความแข็งแรงเรียบร้อยเมื่อช่วงเย็นที่ผ่านมา
นายสุทธิพงษ์ จุลเจริญ ปลัดกระทรวงมหาดไทย กล่าวต่อว่า นอกจากนี้ ยังได้รับรายงานว่า พื้นที่น้ำท่วมจากกรณีพนังกั้นน้ำเจ้าพระยาชั่วคราวรั่ว ที่บริเวณหมู่ 4 อำเภออินทร์บุรี จังหวัดสิงห์บุรี ขณะนี้น้ำในแต่ละซอยแห้งแล้ว และบ้านเรือนพี่น้องประชาชนส่วนใหญ่น้ำแห้งแล้วเช่นเดียวกัน คงเหลือแต่เพียงบริเวณจุดใกล้พนังกั้นน้ำที่ลึกซึ่งไม่สามารถเร่งสูบน้ำได้ เนื่องจากหากเร่งสูบน้ำเพื่อให้ระดับน้ำลดลงอย่างรวดเร็วในปริมาณที่ต่างกันมาก อาจทำให้พนังชั่วคราวที่กั้นน้ำจะทนแรงน้ำภายนอกไม่ได้ ส่งผลให้เกิดการพังทลายสร้างความเสียหายอีกครั้ง ตนจึงได้สั่งการให้ผู้ว่าราชการจังหวัดสิงห์บุรี นายอำเภออินทร์บุรี ได้ดำเนินการร่วมกับหน่วยงานที่เกี่ยวข้อง ระบายน้ำในบริเวณดังกล่าวให้เป็นไปตามหลักวิชาการและเร่งบรรเทาผลกระทบที่เกิดขึ้นให้พี่น้องประชาชนสามารถกลับมาใช้ชีวิตปกติสุขได้โดยเร็ว
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า กระทรวงมหาดไทย โดย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้ติดตามการดำเนินการแก้ไขสถานการณ์อุทกภัยในพื้นที่จังหวัดสิงห์บุรี และจังหวัดอื่นๆอย่างต่อเนื่อง พร้อมทั้งสั่งการให้ผู้ว่าราชการจังหวัดเร่งบูรณาการหน่วยงานที่เกี่ยวข้องในระดับพื้นที่ ดำเนินการตามแผนเผชิญเหตุ และเร่งบรรเทาความเดือดร้อนให้กับพี่น้องประชาชน ด้วยการจัดตั้งโรงครัวพระราชทาน และโรงเลี้ยงประกอบอาหาร ตลอดจนแจกจ่ายถุงยังชีพตามวงรอบที่กำหนด และเมื่อสถานการณ์คลี่คลายลง ให้เร่งดำเนินการสำรวจความเสียหายและเยียวยาประชาชนตามระเบียบของทางราชการต่อไป ทั้งนี้ ถาหากพี่น้องประชาชนได้รับความเดือดร้อนจากสถานการณ์สาธารณภัย สามารถติดต่อสายด่วนนิรภัย โทร. 1784 หรือสายด่วนศูนย์ดำรงธรรม โทร. 1567 ตลอด 24 ชั่วโมง เพื่อเจ้าหน้าที่สามารถเร่งเข้าให้ความช่วยเหลืออย่างทันท่วงที
วันอาทิตย์ที่ 29 พฤษภาคม 2565
โฆษกรัฐบาลย้ำ 1 มิ.ย. เลิกกักตัว คนไทยไม่ต้องลงทะเบียน Thailand Pass คงเฉพาะต่างชาติ ชี้รัฐบาลปรับมาตรการตลอด โต้ฝ่ายค้านไม่เคยละเลยการท่องเที่ยว
โฆษกรัฐบาลย้ำ 1 มิ.ย. เลิกกักตัว คนไทยไม่ต้องลงทะเบียน Thailand Pass คงเฉพาะต่างชาติ ชี้รัฐบาลปรับมาตรการตลอด โต้ฝ่ายค้านไม่เคยละเลยการท่องเที่ยว
วันที่ 29 พ.ค. 65 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า ตั้งแต่วันที่ 1 มิถุนายนนี้ ไทยจะปรับมาตรการเดินทางเข้าประเทศอีกครั้งตามมติ ศบค. โดยยกเลิกการกักตัวทุกรูปแบบ สำหรับคนไทยไม่ต้องลงทะเบียนผ่านระบบ Thailand Pass และไม่ต้องตรวจหาเชื้อโควิดก่อนเข้าประเทศ แต่ชาวต่างชาติยังต้องลงทะเบียนในระบบดังกล่าว โดยผู้ที่ได้รับวัคซีนตามข้อกำหนด ให้แนบหลักฐานวัคซีนพร้อมกับเอกสารประกันสุขภาพวงเงินขั้นต่ำ 10,000 ดอลลาร์สหรัฐ ส่วนกรณีที่ไม่ได้รับวัคซีนหรือรับวัคซีนไม่ครบตามข้อกำหนด ให้แสดงหลักฐานการตรวจโควิด-19 ได้ทั้งแบบ Professional ATK หรือ RT-PCR ที่ออกภายใน 72 ชั่วโมงก่อนเดินทาง ขณะที่จุดผ่านแดนทางบกทุกจุดก็จะเปิดภายในวันที่ 1 มิถุนายนนี้
“รัฐบาลโดย ศบค. ได้ปรับมาตรการเดินทางเข้าประเทศตามสถานการณ์มาโดยตลอด ก่อนหน้านี้ก็ได้ยกเลิก Test & Go ไปแล้ว ซึ่งพลเอก ประยุทธ์ จันทร์โอชา นายกรัฐมนตรี และ รมว.กลาโหม ให้ความสำคัญกับเรื่องนี้มาก โดยสถิติผู้เดินทางเข้าประเทศในเดือน พ.ค.65 เฉลี่ยถึงวันละ 20,000 คน ทั้งหมดนี้จึงไม่ตรงกับสิ่งที่ฝ่ายค้านพยายามพูดว่ารัฐบาลละเลยภาคการท่องเที่ยว นอกจากนี้จากแนวโน้มการฟื้นตัวที่เริ่มเห็นชัด ททท.จึงคาดการณ์ว่าในช่วงโลว์ซีซั่น ตั้งแต่ พ.ค.-ก.ย. จะมีนักท่องเที่ยวต่างชาติมาไทยไม่น้อยกว่า 500,000 คนต่อเดือน ซึ่งส่วนใหญ่มาจากตลาดระยะใกล้ ส่วนช่วงไฮซีซั่นซึ่งตรงกับไตรมาสที่ 4 ตั้งแต่ ต.ค.-ธ.ค. จะมีนักท่องเที่ยวต่างชาติมากกว่า 1 ล้านคนต่อเดือน เพิ่มตลาดระยะไกลทั้งยุโรปและสหรัฐฯ และหวังจะเห็นนักท่องเที่ยวจีน เริ่มกลับมาไทยปลายปีนี้ต่อไปถึงเทศกาลตรุษจีนปี 2566 ซึ่งจะส่งผลให้ตลอดปี 2565 มีโอกาสสูงที่นักท่องเที่ยวจะมาไทย 7-10 ล้านคน สร้างรายได้รวม 1.5 ล้านล้านบาท หรือคิดเป็นการฟื้นตัว 50% เมื่อเทียบกับปี 2562 ก่อนวิกฤตโควิด-19” นายธนกร กล่าว
วันพฤหัสบดีที่ 23 มิถุนายน 2565
กรมทางหลวงชนบทเพิ่มประสิทธิภาพความปลอดภัยบนถนนราชพฤกษ์และถนนนครอินทร์ รองรับการปรับความเร็วจำกัดไม่เกิน 120 กิโลเมตรต่อชั่วโมง
ตามกฎกระทรวงคมนาคมและเป็นไปตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม ดำเนินโครงการเพิ่มประสิทธิภาพความปลอดภัยบนทางหลวงชนบทรองรับการปรับความเร็วจำกัดไม่เกิน 120 กิโลเมตรต่อชั่วโมง เพื่อเป็นการปรับพฤติกรรมการขับขี่และส่งเสริมให้ผู้ขับขี่ยานพาหนะปฏิบัติตามกฎจราจร เพิ่มความมั่นใจในการใช้รถใช้ถนน อันจะส่งผลให้ลดโอกาสในการเกิดอุบัติเหตุ ตามกฎกระทรวงคมนาคมและเป็นไปตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
จากที่กระทรวงคมนาคมได้ประกาศกฎกระทรวงกำหนดอัตราความเร็วของยานพาหนะบนทางหลวงแผ่นดินหรือทางหลวงชนบทที่กำหนด พ.ศ. 2546 โดยกำหนดบังคับแก่ทางหลวงแผ่นดินหรือทางหลวงชนบทที่มีทางเดินรถ ซึ่งได้แบ่งช่องเดินรถในทิศทางเดียวกันไว้ตั้งแต่ 2 ช่องจราจรขึ้นไป มีเกาะกลางถนนแบบกำแพง และไม่มีจุดกลับรถเสมอระดับถนน ตามที่ผู้อำนวยการทางหลวงประกาศ โดยกำหนดให้ใช้ความเร็วไม่เกิน 120 กิโลเมตรต่อชั่วโมง ซึ่งมีรายละเอียดตามที่กฎกระทรวงกำหนด ทั้งนี้ ในส่วนของถนนที่อยู่ในความดูแลของ ทช. ซึ่งได้พิจารณาแล้วว่า มีความพร้อมเป็นเส้นทางหลักที่รองรับการเดินทางเชื่อมต่อระหว่างกรุงเทพมหานครกับภูมิภาคต่าง ๆ ของประเทศจำนวน 2 สายทาง ได้แก่ ถนนทางหลวงชนบทสาย นบ.3021 (ถนนราชพฤกษ์) ระหว่าง กม. ที่ 17+000 - 42+200 ระยะทาง 25.2 กิโลเมตร และถนนทางหลวงชนบทสาย นบ.1020 (ถนนนครอินทร์) ระหว่าง กม. ที่ 0+000 - 12+400 ระยะทาง 12.4 กิโลเมตร รวมระยะทางดำเนินการ 37.6 กิโลเมตร โดย ทช. ได้แบ่งการดำเนินงานออกเป็น 2 โครงการ ดังนี้
1. งานติดตั้งเครื่องหมายจราจรบนผิวทาง งานป้ายจราจร งานป้ายจราจรแขวนสูง งานติดตั้งระบบขนส่งอัจฉริยะ ระบบควบคุมการใช้ช่องจราจรบนทางหลวง ระบบควบคุมการใช้ความเร็วจำกัดแต่ละช่องจราจร ระบบแนะนำการใช้ความเร็วแบบปรับเปลี่ยนได้ และระบบสำรวจข้อมูลสภาพอากาศ ใช้งบประมาณในการดำเนินงาน 92.960 ล้านบาท ซึ่งคาดว่าจะดำเนินการติดตั้งแล้วเสร็จในเดือนตุลาคม 2565
2. งานก่อสร้างติดตั้งกำแพงคอนกรีตแบบ Single Slope Barrier บนทางหลวงชนบท ใช้งบประมาณในการดำเนินงาน 157.500 ล้านบาท ซึ่งคาดว่าจะดำเนินการแล้วเสร็จในช่วงต้นปี 2566
เมื่อทั้งสองโครงการดำเนินการแล้วเสร็จ จะช่วยในการปรับพฤติกรรมการขับขี่และสื่อสาร ให้ผู้ขับขี่ปฏิบัติตามที่กฎกระทรวงกำหนดความเร็วฯ กำหนดไว้ ซึ่งนอกจากจะกำหนดให้ใช้ความเร็วไม่เกิน 120 กิโลเมตรต่อชั่วโมง ช่องจราจรขวาสุดยังกำหนดให้ใช้ความเร็วไม่ต่ำกว่า 100 กิโลเมตรต่อชั่วโมง นอกจากนี้การติดตั้งอุปกรณ์อำนวยความปลอดภัยนั้น ยังช่วยลดความรุนแรงของอุบัติเหตุในลักษณะยานพาหนะเสียหลักข้ามช่องจราจรได้เป็นอย่างดีอีกด้วย สำหรับโครงการดังกล่าวเป็นการบูรณาการร่วมกันภายใต้สังกัดกระทรวงคมนาคม ซึ่งกรมการขนส่งทางบก (ขบ.) กองทุนเพื่อความปลอดภัยในการใช้รถใช้ถนน (กปถ.) เป็นกองทุนสร้างเสริมความปลอดภัยทางถนนอย่างยั่งยืนที่มีภารกิจในการเสริมสร้างมาตรฐานระบบการขนส่งทางถนนอย่างปลอดภัย เป็นผู้สนับสนุนงบประมาณในการดำเนินงานทั้งหมด
วันพฤหัสบดีที่ 30 กันยายน 2564
กทม. เร่งฉีดวัคซีนไฟเซอร์ นร. กลุ่มเสี่ยง ต.ค. นี้ ยันฉีดแล้ว 2,000 ราย ยังไม่พบผลข้างเคียง
....
น.ส.รัชดา ธนาดิเรก รองโฆษกรัฐบาล เผยรัฐบาลเตรียมความพร้อมฉีดวัคซีนไฟเซอร์ให้แก่นักเรียนนักศึกษาที่มีอายุ 12 - 18 ปี ทุกคน ทุกสังกัด จำนวนกว่า 4.5 ล้านคน เริ่มเดือนตุลาคมนี้เป็นต้นไป ทั้งนี้จะต้องได้รับความยินยอมจากผู้ปกครองก่อน
.
ปัจจุบัน กทม. ได้ดำเนินการฉีดวัคซีนไฟเซอร์ให้นักเรียนนักศึกษาอายุ 12 - 18 ใน 7 โรคกลุ่มเสี่ยงไปแล้ว จำนวนกว่า 2,000 ราย ยังไม่พบผลข้างเคียง แบ่งเป็นผู้ได้รับ 1 เข็ม จำนวน 1,681 ราย และได้รับครบ 2 เข็ม จำนวน 614 ส่วนที่เหลืออีก 3,000 คน กทม. จะเร่งดำเนินการต่อไป
.
ขอให้น้อง ๆ นักเรียนนักศึกษามั่นใจว่า วัคซีนที่รัฐบาลนำมาให้บริการนั้น เป็นวัคซีนที่ได้รับการรับรองจากสำนักงานองค์การอาหารและยา องค์การอนามัยโลก และมีหลักฐานทางวิชาการที่สามารถบ่งชี้ได้ว่ามีประสิทธิภาพและความปลอดภัย
.
อ่านเพิ่มเติม คลิกhttps://www.thaigov.go.th/news/contents/details/46219
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 6 กันยายน 2564
กระทรวงยุติธรรมพิจารณาข้อเสนอแนะมาตรการ หรือแนวทางในการส่งเสริมและคุ้มครองสิทธิมนุษยชน กรณีนักปกป้องสิทธิมนุษยชน หรือผู้พิทักษ์สิทธิมนุษยชน
กระทรวงยุติธรรม พิจารณาข้อเสนอแนะมาตรการหรือแนวทางในการส่งเสริมและคุ้มครองสิทธิมนุษยชน กรณีนักปกป้องสิทธิมนุษยชน หรือผู้พิทักษ์สิทธิมนุษยชน
ในวันพุธที่ ๑ กันยายน ๒๕๖๔ เวลา ๑๐.๓๐ น. นายวัลลภ นาคบัว รองปลัดกระทรวงยุติธรรม เป็นประธานการประชุมพิจารณาข้อเสนอแนะมาตรการหรือแนวทางในการส่งเสริมและคุ้มครองสิทธิมนุษยชน (กรณีนักปกป้องสิทธิมนุษยชน หรือผู้พิทักษ์สิทธิมนุษยชน) ผ่านระบบการประชุมทางไกล (Video Conference) โดยมี นางสาวยุพาภรณ์ ศิริกิจพาณิชย์กูล ผู้อำนวยการกองกฎหมาย สำนักงานปลัดกระทรวงยุติธรรม นางสาวนรีลักษณ์ แพไชยภูมิ ผู้อำนวยการกองสิทธิมนุษยชนระหว่างประเทศ กรมคุ้มครองสิทธิและเสรีภาพ และผู้แทนจากหน่วยงานที่เกี่ยวข้อง เข้าร่วม
สำหรับการประชุมฯ ดังกล่าว สืบเนื่องจากสำนักงานคณะกรรมการสิทธิมนุษยชนแห่งชาติ ได้จัดทำข้อเสนอแนะมาตรการหรือแนวทางในการส่งเสริมและคุ้มครองสิทธิมนุษยชน (กรณีนักปกป้องสิทธิมนุษยชน หรือผู้พิทักษ์สิทธิมนุษยชน) เสนอคณะรัฐมนตรีพิจารณา ซึ่งข้อเสนอแนะดังกล่าวมีประเด็นที่เกี่ยวข้องกับการดำเนินของกรมคุ้มครองสิทธิและเสรีภาพในหลายประเด็น โดยผู้แทนกรมคุ้มครองสิทธิและเสรีภาพ ได้ให้ข้อมูลผลการดำเนินงานที่เกี่ยวข้องหลายประเด็น อาทิ การกำหนดให้นักปกป้องสิทธิมนุษยชนเป็นหนึ่งในกลุ่มเป้าหมายสำคัญที่ได้รับความคุ้มครองตามแผนสิทธิมนุษยชนแห่งชาติ ฉบับที่ ๔ (พ.ศ. ๒๕๖๒ - ๒๕๖๕) และแผนปฏิบัติการระดับชาติว่าด้วยธุรกิจกับสิทธิมนุษยชน ระยะที่ ๑ (พ.ศ. ๒๕๖๒ - ๒๕๖๕) การเผยแพร่ความรู้เกี่ยวกับบทบาทของนักปกป้องสิทธิมนุษยชนอย่างต่อเนื่อง การศึกษาแนวทางพัฒนากฎหมายและมาตรการเพิ่มประสิทธิภาพในการป้องกันการดำเนินคดีเชิงยุทธศาสตร์เพื่อระงับการมีส่วนร่วมของสาธารณชน พร้อมทั้งแผนจัดการแลกเปลี่ยนเรียนรู้ร่วมกับผู้พิพากษาโดยดำเนินการร่วมกับโครงการพัฒนาแห่งสหประชาชาติ การแก้ไขเพิ่มเติมร่างพระราชบัญญัติคุ้มครองพยานในคดีอาญา พ.ศ. ๒๕๔๖ เพื่อให้ความคุ้มครองครอบคลุมถึงผู้แจ้งเบาะแสหรือผู้ให้ข้อมูลซึ่งครอบคลุมกลุ่มนักปกป้องสิทธิมนุษยชน การจัดทำร่างพระราชบัญญัติสิทธิมนุษยชน พ.ศ. .... สถานะของการผลักดันร่างพระราชบัญญัติป้องกันและปราบปรามการทรมานและการกระทำให้บุคคลสูญหาย พ.ศ. .... การจัดทำกฎหมายป้องกันการฟ้องปิดปาก (Anti-SLAPP Law) โดยสำนักงาน ป.ป.ช. ทั้งนี้ กองกฎหมาย สำนักงานปลัดกระทรวงยุติธรรม ในฐานะฝ่ายเลขานุการฯ จะได้รวบรวมข้อมูล ข้อเสนอแนะ และข้อสังเกตต่าง ๆ จากในที่ประชุม แล้วนำไปประมวลผลเพื่อนำเสนอให้คณะรัฐมนตรีพิจารณาต่อไป
วันจันทร์ที่ 20 กันยายน 2564
เพิ่มงบโครงการส่งเสริมผลิตข้าวอินทรีย์พร้อมขยายเวลา
วันจันทร์ที่ 20 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอนุมัติงบกลาง 869 ล้านบาท เพื่อใช้เป็นเงินอุดหนุนเกษตรกรของโครงการส่งเสริมการผลิตข้าวอินทรีย์ ปี 2562 และขยายระยะเวลาดำเนินการจากเดิมสิ้นสุดปีงบประมาณ 2564 เป็นสิ้นสุดปีงบประมาณ 2565 โดยเกษตรกรที่ผ่านการประเมินเตรียมความพร้อม จะได้รับเงินอุดหนุนไร่ละ 2,000 บาท เกษตรกรที่ผ่านการประเมินระยะปรับเปลี่ยน ไร่ละ 3,000 บาท และเกษตรกรที่ได้การรับรองมาตรฐานการผลิตข้าวอินทรีย์ ไร่ละ 4,000 บาท รายละไม่เกิน 15 ไร่ เป็นเวลาต่อเนื่อง 3 ปี เพื่อชดเชยรายได้แก่เกษตรกรเนื่องจากผลผลิตข้าวจะลดลงในระยะเริ่มต้นของการเปลี่ยนผ่านจากระบบการผลิตปกติเข้าสู่ระบบการผลิตแบบอินทรีย์ ซึ่งโครงการนี้เป็นส่วนหนึ่งของการรักษาเสถียรภาพราคาข้าวและรายได้เกษตรกร
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันเสาร์ที่ 20 สิงหาคม 2565
รัฐบาลเตือนคนไทยที่กำลังจะเดินทางไปต่างประเทศศึกษาข้อมูล/ข้อห้ามให้ดี หลังพบถูกส่งกลับ/จับกุมหลายกรณี
รัฐบาลเตือนคนไทยที่กำลังจะเดินทางไปต่างประเทศศึกษาข้อมูล/ข้อห้ามให้ดี หลังพบถูกส่งกลับ/จับกุมหลายกรณี
วันนี้(20ส.ค.65)นางสาวรัชดาธนาดิเรกรองโฆษกประจำสำนักนายกรัฐมนตรีเตือนคนไทยที่จะเดินทางไปต่างประเทศให้ศึกษาข้อมูลที่เกี่ยวข้องกับประเทศนั้นๆให้ดีก่อนเดินทางเพื่อจะได้ไม่มีปัญหาระหว่างเดินทางซึ่งทางกระทรวงการต่างประเทศรายงานว่าช่วงที่ผ่านมามีคนไทยถูกส่งตัวกลับประเทศหรือถูกจับกุมตัวดำเนินคดีในต่างประเทศในหลายกรณีดังนี้
1.ช่วง2-3สัปดาห์ที่ผ่านมาทางการเกาหลีใต้ได้ปฏิเสธการเข้าเมืองของคนไทย2เที่ยวบินในเวลาใกล้เคียงกันรวมถึงมีกรณีปลีกย่อยเกี่ยวกับปฏิเสธการเข้าเมืองอีกจำนวนมากเนื่องจากพิจารณาจากหลักฐานและข้อมูลแล้วเห็นว่ามีความเป็นไปได้ที่คนไทยเหล่านี้น่าจะมุ่งลักลอบทำงานอย่างผิดกฎหมายซึ่งการลักลอบเข้าประเทศเกาหลีใต้มีโทษทั้งปรับและจำคุกอย่างไรก็ตามผู้ที่พำนักอยู่ในเกาหลีใต้อย่างผิดกฎหมายไม่ต้องโทษคดีอาญาและได้รับวัคซีนป้องกันโควิดเข็มที่สามภายในวันที่30เมษายน2565หากเดินทางออกจากเกาหลีใต้ภายในวันที่31ตุลาคม2565จะได้รับการยกเว้นค่าปรับและไม่ถูกบรรจุชื่อในบุคคลต้องห้ามเดินทางเข้าเกาหลีใต้โดยสามารถไปรายงานตัวที่สำนักงานตรวจคนเข้าเมืองล่วงหน้าอย่างน้อย3วันก่อนการเดินทาง
2.การนำกัญชาออกนอกประเทศเป็นสิ่งที่ต้องระวังอย่างมากเพราะกฎหมายในแต่ละประเทศมีความแตกต่างกันคนไทยที่นำกัญชากัญชงหรือผลิตภัณฑ์ที่มีส่วนประกอบของพืชชนิดดังกล่าวติดตัวขณะเดินทางไปยังประเทศที่กฎหมายห้ามอาจถูกลงโทษตามกฎหมายของประเทศนั้นๆโดยโทษมีตั้งแต่การปรับเงินเนรเทศจำคุกตลอดชีวิตไปจนถึงประหารชีวิตจึงขอย้ำเตือนให้ศึกษาข้อมูลเกี่ยวกับกฎหมายและบทลงโทษของแต่ละประเทศอย่างละเอียดก่อนการเดินทาง
3.กรณีที่ประสงค์ไปทำงานในต่างประเทศโดยเฉพาะประเทศในแถบตะวันออกกลางเช่นสหรัฐอาหรับเอมิเรตส์หรือยูเออีกาตาร์โอมานและบาห์เรนขอให้ระวังการชักชวนจากนายหน้าหรือกลุ่มแม่แท็กที่มักจะชวนให้ไปทำงานประเภทนวดแผนไทย/สปาโดยอ้างว่าไม่ต้องแสดงหลักฐานหนังสือเดินทางและวีซ่าและสามารถเดินทางเข้าช่องทางปกติที่มีเจ้าหน้าที่ควบคุมดูแลหรือมีเงื่อนไขการทำงานหรือให้ผลตอบแทนที่ดีจนผิดปกติ
การเข้าไปทำงานผ่านช่องทางรูปแบบนี้จะไม่ได้รับการคุ้มครองทางกฎหมายใดๆและไม่สามารถฟ้องร้องเรียกค่าเสียหายและเงินชดเชยได้หากถูกโกงสัญญาจ้างงานถูกทำร้ายร่างกายถูกบังคับค้าประเวณีหรือถูกกักบริเวณเนื่องจากเป็นการลักลอบทำงานโดยใช้วีซ่าผิดประเภท
“นายกรัฐมนตรีฝากให้เน้นย้ำว่าคนไทยที่จะเดินทางไปต่างประเทศขอให้ตรวจสอบเรื่องแนวปฏิบัติและข้อกฎหมายของประเทศนั้นๆให้ดีไม่ว่าจะเดินทางไปท่องเที่ยวหรือไปทำงานและขอให้เคารพกฎหมายและกฎระเบียบท้องถิ่นสำหรับผู้ที่จะไปทำงานขอให้ตรวจสอบเงื่อนไขการทำงานและรายละเอียดสัญญาว่าจ้างให้รอบคอบจะได้ไม่ถูกหลอกหรือเอาเปรียบทั้งนี้ประชาชนที่มีข้อสงสัยสามารถติดต่อสอบถามได้ที่กระทรวงการต่างประเทศหรือหากประสบปัญหาในต่างประเทศติดต่อสถานเอกอัครราชทูต/สถานกงสุลใหญ่ไทยในประเทศนั้นๆหรือช่องทางออนไลน์เช่นเว็บไซต์หรือเฟซบุครวมถึงติดต่อCall Centerกรมการกงสุลหมายเลข02 572 8442ได้ตลอด24ชม.”นางสาวรัชดากล่าว
—————
วันพุธที่ 18 พฤษภาคม 2565
ขยายโครงการบริหารจัดการและพัฒนาคุณภาพข้าวปี 64-65
วันพุธที่ 18 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลบรรเทาความเดือดร้อนแก่เกษตรกร โดยอนุมัติกรอบวงเงินโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าวปีการผลิต 2564/65 เพิ่มเติมกว่า 594 ล้านบาท รวมวงเงินโครงการทั้งสิ้น 55,567 ล้านบาท เพื่อใช้ในการจ่ายเงินช่วยเหลือให้แก่เกษตรกรในอัตราไร่ละ 1,000 บาท ครัวเรือนละไม่เกิน 20 ไร่ หรือครัวเรือนละไม่เกิน 20,000 บาท พร้อมทั้งเห็นชอบขยายระยะเวลาโครงการจากเดิมสิ้นสุด 31 พ.ค. เป็นสิ้นสุด 30 ก.ย.2565 และขยายเวลาการจ่ายเงินออกไปถึงวันที่ 31 ส.ค.2565 เพื่อแบ่งเบาภาระต้นทุนการผลิตที่สูงขึ้นและจูงใจให้เกษตรกรดูแลรักษาข้าวให้มีคุณภาพ โดยโครงการนี้ครอบคลุมเกษตรกรกว่า 4.6 ล้านครัวเรือน คิดเป็นพื้นที่เกษตรรวมกว่า 62 ล้านไร่
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 25 พฤษภาคม 2565
บีโอไอให้การต้อนรับและหารือแนวทางการส่งเสริมการลงทุนในอุตสาหกรรมสร้างสรรค์ และ Soft Power
บีโอไอให้การต้อนรับและหารือแนวทางการส่งเสริมการลงทุนในอุตสาหกรรมสร้างสรรค์ และ Soft Power
บีโอไอให้การต้อนรับและหารือแนวทางการส่งเสริมการลงทุนในอุตสาหกรรมสร้างสรรค์ และ Soft Power
นายนฤตม์ เทอดสถีรศักดิ์ รองเลขาธิการบีโอไอ พร้อมด้วย นายนฤชา ฤชุพันธุ์ ผู้อำนวยการกองส่งเสริมการลงทุน 4 รักษาการในตำแหน่งที่ปรึกษาด้านการลงทุน ได้ให้การต้อนรับและหารือแนวทางการส่งเสริมการลงทุนในอุตสาหกรรมสร้างสรรค์ และ Soft Power ร่วมกับ นายชาคริต พิชญางกูร ผู้อำนวยการสำนักงานส่งเสริมเศรษฐกิจสร้างสรรค์ และคณะผู้บริหาร ณ สำนักงานบีโอไอ ถ.วิภาวดีรังสิต กรุงเทพฯ